สาวญี่ปุ่น ทดลองทำตามประเพณีที่อินเดีย ชำระบาปที่แม่น้ำคงคา ไม่ทันไร เรียบร้อย!

ยูทูบเบอร์สาวชาวญี่ปุ่นคนหนึ่งได้ทำการถ่ายคลิปเพื่อแชร์ประสบการณ์การทดลองจุ่มตัวลงชำระล้างในแม่น้ำคงคาตามความเชื่อของชาวฮินดูที่อินเดีย ไม่ทันไรอาการออกเลย

“เมกุมิโกะ” หรือ “เมกุ” สาววัยรุ่นอายุ 22 ปี ที่ทำงานเป็นพนักงานในโรงแรมแห่งหนึ่ง ณ กรุงเดลี ประเทศอินเดีย เธอทำช่องยูทูบแบ่งปันชีวิตประจำวันของเธอในอินเดีย เพื่อให้คนอื่นได้ติดตาม ล่าสุดที่เป็นไวรัลคือ การที่เธอได้ลองทำพิธีชำระล้างในแม่น้ำคงคา จากคลิปเธอใส่ชุดส่าหรี ชุดประจำชาติของผู้หญิงอินเดีย เธอเดินลงแม่น้ำคงคา และหันหน้าไปทางทิศตะวันออก จากนั้นก็บีบจมูกและหลับตาเพื่อจุ่มศีรษะลงในแม่น้ำ เมื่อเงยหน้าขึ้นมาเธอก็กวักน้ำมาล้างหน้าอยู่หลายครั้ง

คนอินเดียเชื่อว่า “กระแสน้ำในแม่น้ำคงคาไหลผ่านเศียรของพระศิวะ” ถ้าหากได้มาอาบน้ำชำระร่างกายที่นี่ จะสามารถล้างบาปได้ และยิ่งถ้าได้มาเผาศพที่พาราณสี และกวาดเถ่ากระดูกลงแม่น้ำคงคา จะทำให้ได้ขึ้นสวรรค์แน่นอน

หลังจากพิธีดังกล่าวเพียง 1 ชั่วโมง เธอก็รู้สึกคั่นเนื้อคั่นตัวแสบจมูกแบบรุนแรง เจ็บคอ มีไข้สูง เหมือนกับว่าป่วยเป็นไข้หวัดใหญ่อย่างไรอย่างนั้น แต่ก็เคราะห์ดีที่อาการเหล่านี้ทุเลา และหายไปในเวลาเพียง 2-3 วัน เธอยังย้ำเตือนอีกว่าแม่น้ำคงคาเป็นแม่น้ำแหล่งรวมเชื้อโรค ไม่ว่าจะเป็นคนในชาติหรือว่าต่างชาติ ต่างก็พบเจออาการเดียวกัน