5 คำแนะนำสำหรับสาวพลัสไซซ์ที่อยากมีเดตหวาน ๆ

ความรักที่ดีถือเป็นสิ่งที่สวยงาม เป็นสิ่งที่ทำให้หลายคนรู้สึกกระชุ่มกระชวยหัวใจ ทำให้มีแรงใจในการดำเนินชีวิต และแน่นอนว่าเวลาพูดถึงเรื่องความรักอาจเป็นเรื่องที่ทำให้สาว ๆ หลายคนเกิดความวิตกกังวลขึ้นมาบ้าง โดยเฉพาะคนที่เป็นสาวพลัสไซซ์ หรือสาวร่างท้วม แม้ว่าสังคมไทยของเราจะเปิดกว้างมากขึ้น เราจะไม่แบ่งแยกคนที่มีเชื้อชาติ ผิวพรรณ หรือรูปร่างแตกต่างจากคนธรรมดาทั่วไป อย่างไรก็ตามความมั่นใจในตัวเองถือเป็นเรื่องปัจเจกบุคคล สาวพลัสไซซ์หลายคนยังคิดว่ามันคงเป็นไปได้ยากที่ตัวเองจะสามารถหารักแท้ได้จริง ๆ วันนี้เราเลยมีคำแนะดี ๆ ที่เชื่อว่ามันจะทำให้คุณได้เจอกับความรักที่ดี และเห็นคุณค่าในตัวเองมากขึ้น

สร้างความมั่นใจให้ตัวเอง

คุณอาจได้ยินคำนี้มาเป็นล้าน ๆ ครั้ง และมันก็เป็นเรื่องจริง ก่อนที่จะไปหาความรักจากภายนอก คุณต้องเริ่มที่การรักตัวเองซะก่อน เรื่องนี้ถือเป็นเรื่องสำคัญสำหรับทุกคน โดยเฉพาะสาวพลัสไซซ์ ที่คิดว่าตัวเองยังไม่ดีพอ ไม่สวยพอ แล้วจะไปหาแฟนได้ยังไง? ความมั่นใจถือเป็นความเซ็กซี่อย่างหนึ่ง หากคุณมีความมั่นใจและแสดงความเป็นตัวเองออกมาให้อีกฝ่ายเห็นตั้งแต่ครั้งแรกที่เจอ มันก็จะทำให้พวกเขารู้ว่าคุณไม่ได้กำลังแสร้งทำอยู่

แต่งกายในแบบที่เป็นตัวเอง

“ใส่นี่เพื่อปิดส่วนนี้หน่อยสิ” จะไม่ใช่คำแนะนำที่เราจะบอก การแต่งกายถือเป็นสัญลักษณ์อย่างหนึ่งที่บ่งบอกว่าคนคนนั้นมีลักษณะนิสัยเป็นอย่างไร คุณจึงควรเปิดเผยความเป็นตัวเองออกมา ใส่สิ่งที่ทำให้คุณรู้สึกสบายใจและมีความมั่นใจ แต่งหน้าทำผมให้เป๊ะปังเหมือนกับตอนที่ออกไปแฮงเอาต์กับเพื่อนสาว อย่างไรก็ตามการแต่งกายที่วาบหวิวและเปิดเผยให้เห็นส่วนของร่างกายมากเกินไปอาจไม่ใช่สิ่งที่ดีนัก

อย่าปิดกั้นตัวเองด้วยความเชื่อที่เขาว่ากัน

สาวพลัสไซซ์หลายคนมักจะบอกว่าหาคู่ไม่ได้ เพราะฝ่ายที่เป็นเพศตรงข้ามมักจะชอบเลือกคู่รักที่เป็นคนที่ตัวเล็กกว่า คุณว่าจริงไหม? คุณคิดว่าหนุ่มที่คุณไปแอบปิ๊งตอนที่นั่งจิบกาแฟอยู่ที่คาเฟ่จะชอบสาว ๆ รูปร่างแบบนางแบบวิกตอเรียซีเคร็ตเสมอเหรอ? เราแต่ละคนต่างมีรสนิยมทางเพศที่แตกต่างกัน การที่คนคนหนึ่งเคยมีแฟนเก่าที่ตัวเล็กกว่าไม่ได้หมายความว่าพวกเขาจะไม่อยากออกเดตกับคุณซะหน่อย เพราะงั้น อย่ากีดเส้นกั้นตัวเองให้อยู่ในกรอบ ขอให้คุณกล้า และเชื่อว่ายังมีคนที่ชอบในตัวคุณอยู่