น้องมีน-นพจิตร สาวน้อยกวาดถนน สวยตะลึงจนฝรั่งทึ่ง!

ต้องขอบคุณชาวต่างชาติคนนั้นจริง ๆ ที่ทำให้เราเห็นว่าความสวยงามของสาวน้อยคนหนึ่ง แม้เธอจะไม่ได้ใส่เสื้อผ้าที่สวยงามเลยแม้แต่น้อย และแถมยังกำลังทำงานที่เรียกได้ว่าคนไทยทั่วไปคงไม่แม้แต่จะหันไปมองคนที่ทำงานประเภทนี้ เรื่องนี้ทำให้เห็นแล้วว่าเราไม่ควรตัดสินกันแค่จากสิ่งภายนอกที่เรามองเห็น อย่าดูถูกคนที่ทำงานต่ำต้อยกว่าเรา และใครจะไปรู้ว่าในเมืองไทยอาจจะยังมีเพชรในตมอีกมากมายให้เราได้ตามหากัน

ชาวโซเชียลแห่ชมความสวยคมบาดใจ “น้องมีน-นพจิตร สมบูรณ์เศรษฐ์” สาวน้อยกวาดถนนย่านเยาวราช โด่งดังเป็นไวรัลทั่วโซเชียลในชั่วข้ามคืน

หลังจากคอนเทนต์ครีเอเตอร์ชาวต่างชาติรายหนึ่งที่ใช้ชื่อ TikTok “semyonrezchikov” ได้ไปเที่ยวย่านเยาวราช เขาได้ถ่ายภาพและวิดีโอของสาวน้อยกวาดถนนคนหนึ่ง และนำภาพไปยื่นให้เธอดู พร้อมกับชมว่า “คุณสวยมาก”

เมื่อโพสต์นี้เข้าไปเตะตาเมกอัปอาร์ตทิสต์ชื่อดังของไทยอย่าง น้องฉัตร-ฉัตรชัย เพียงอภิชาติ เจ้าตัวจึงขอพาน้องมีนมาทำเมกโอเวอร์ให้สวยจึ้งสะกดใจทุกคนกัน พร้อมทั้งโพสต์ขอความในอินสตาแกรมส่วนตัวว่า “แปลงโฉมน้อง พนักงานกวาดถนนที่สวยที่สุด น้องมีนหญิงสาวผู้โด่งดังจากการโดนฝรั่งขอถ่ายรูปในขณะที่เธอกำลังกวาดถนนย่านเยาวราชอยู่ น้องฉัตรจึงรีบนำตัวน้องมีนมา makeover ครับ”

ระหว่างการแต่งหน้า น้องฉัตรได้เผยว่าจะแต่งออกมาในลุคให้ดูเซ็กซี่ โชว์ทั้งงานเมกอัป และงานผิวโดยทั้งหมดนี้ได้รับแรงบันดาลใจมาจากนักแสดงสุดฮอตจากเรื่อง ลองของ อย่าง มะหมี่-นภคปภา นาคประสิทธิ์

พอทุกอย่างเสร็จเรียบร้อย บอกได้คำเดียวว่าสวยสะท้าน น้องฉัตรได้แปลงสาวน้อยธรรมดา ๆ คนหนึ่งให้กลายเป็นนางฟ้าสวยสะกดใจชาวโลกเลยทีเดียว ทั้งหน้า ผม เครื่องแต่งกายทั้งแบบไทยและสมัยนิยม แถมที่สะดุดตาชาวโซเชียลมากที่สุดก็คงหนีไม่พ้นรอยสักอันสวยงาม

ชาวโซเชียลได้แห่กันเข้ามาคอมเมนต์ในโพสต์ของน้องฉัตรกันอย่างล้นหลาม อาทิเช่น

“ต้องขอบคุณฝรั่งที่ถ่ายรูปน้องวันนั้น ที่ได้เห็นความสวยงามของน้องภายใต้หมวกและชุดพนักงาน น้องหน้าเก๋ exotic สุดๆ”

“ฝรั่งเหลียวกันคอหักแบบนี้ คือสวยมาก ๆ”

“เหมือนมะหมี่มาก”

“ผมบอกเลยนะว่าสาวไทยน่ะขวัญใจหนุ่มทั่วโลก คือแบบสวยมีเอกลักษณ์ของไทยจริง ๆ ไม่ใช่แค่น้องคนนี้นะ แต่ผู้หญิงไทยเขาดูดีจริง ๆ ครับ”

“Beautiful. No cosmetic enhancement and just natural beauty. Embracing natural color too.”

จริงอย่างที่คอนเมนต์แรกว่าต้องขอบคุณชาวต่างชาติคนนั้นจริง ๆ ที่ทำให้เราเห็นว่าความสวยงามของสาวน้อยคนหนึ่ง แม้เธอจะไม่ได้ใส่เสื้อผ้าที่สวยงามเลยแม้แต่น้อย และแถมยังกำลังทำงานที่เรียกได้ว่าคนไทยทั่วไปคงไม่แม้แต่จะหันไปมองคนที่ทำงานประเภทนี้ เรื่องนี้ทำให้เห็นแล้วว่าเราไม่ควรตัดสินกันแค่จากสิ่งภายนอกที่เรามองเห็น อย่าดูถูกคนที่ทำงานต่ำต้อยกว่าเรา และใครจะไปรู้ว่าในเมืองไทยอาจจะยังมีเพชรในตมอีกมากมายให้เราได้ตามหากัน และสิ่งเหล่านี้ก็อาจกลายเป็นซอฟต์พาวเออร์อย่างหนึ่งที่บอกว่าคนไทยก็สวยไม่แพ้ชาติใดในโลก

View this post on Instagram

A post shared by The Thaiger (@thethaigerofficial)