ช้างน้อยแสนซน กอดรัดฟัดเหวี่ยงกับนักท่องเที่ยวสุดน่ารัก ณ แม่วาง เชียงใหม่

หากพูดถึงประเทศจีน คุณจะนึกถึงสัตว์อะไร ต้องเป็นเจ้าหมีตัวใหญ่ที่มีสองสี และมีสีดำอยู่รอบตาของมันใช่ไหม แล้วถ้าเป็นประเทศอเมริกาล่ะ ก็ต้องเป็นเจ้านกหัวขาวที่มีจงอยปากแหลม และมีกรงเล็บอันแหลมคมใช่ไหม แล้วถ้าเป็นประเทศไทยของเราล่ะ ติ๊กตอก ติ๊กตอก ก็ต้องเป็นเจ้าสัตว์สี่ขา ตัวใหญ่เท่ารถ มีจมูกยาวๆ หางแกว่งไปมา พร้อมกับชอบร้อง แปร๊น แปร๊น ใช่แล้ว เรากำลังพูดถึง “ช้าง” ที่ถือเป็นสัตว์คู่บ้านคู่เมืองของไทยมาแต่โบราณ

และวันนี้เราจะพาเพื่อนๆ ไปดูความน่ารักของเจ้าช้างน้อยที่จังหวัดเชียงใหม่ ที่พร้อมมอบรอยยิ้มและเสียงหัวเราะให้กับนักท่องเที่ยว

ที่ศูนย์อนุรักษ์ช้าง อำเภอแม่วาง จังหวัดเชียงใหม่ ได้เกิดเหตุการณ์สุดน่ารัก เมื่อช้างน้อยขี้เล่นตัวหนึ่งเกิดอยากกอดกับนักท่องเที่ยวหญิง แล้วมันเกิดอะไรขึ้นเมื่อจากเสียงหัวเราะของเธอกลายเป็นเสียงกรีดร้องแทน!

จากรูปแสดงให้เห็นช้างน้อยกำลังเล่นกับท่องเที่ยวอย่างสนุกสนาน ท่ามกลางเสียงหัวเราะและความสนุกสนานของนักท่องเที่ยวคนอื่นๆ ที่อยู่รอบข้าง แต่แล้วเหตุการณ์กลับพลิกผัน เมื่อเจ้าช้างน้อยพยายามเข้าไปกอดนักท่องเที่ยวหญิงคนหนึ่งอย่างกระตือรือร้นจนเธอล้มลงไปนอนกลับพื้น และมันยังปีนขึ้นไปบนตัวเธออย่างไร้เดียงสา

แม้จะตกใจ แต่หญิงคนนั้นก็ยังคงหัวเราะให้กับความซุกซนของเจ้าช้างน้อย ขณะที่เด็กคนหนึ่งที่อยู่ใกล้ๆ ส่งเสียงร้องด้วยความตกใจ และโชคดีที่เจ้าหน้าที่ของศูนย์ฯ เข้ามาช่วยแยกช้างออกจากนักท่องเที่ยวได้อย่างรวดเร็ว โดยไม่มีใครได้รับบาดเจ็บ

ฝ่ายคนที่กำลังยืนถ่ายคลิปกล่าวว่า “ช้างตัวนี้เป็นมิตรและมันขี้เล่นมาก มันยังเด็กและไม่รู้ว่าตัวมันแข็งแรงแค่ไหน” เหตุการณ์นี้สะท้อนถึงความสัมพันธ์อันแน่นแฟ้นระหว่างช้างกับมนุษย์ในศูนย์อนุรักษ์ แต่ทางศูนย์ฯ ก็ยังเตือนนักท่องเที่ยวให้ใช้ความระมัดระวังเวลาอยู่ใกล้สัตว์ใหญ่อย่างช้าง เพราะด้วยกำลังมหาศาล มันอาจเกิดคลุ้มคลั่งขึ้นมาเมื่อไหร่ก็ได้

สำหรับหรับใครที่กำลังวางแผนจะไปเยี่ยมชมศูนย์อนุรักษ์ช้างที่อำเภอแม่วาง การได้สัมผัสกับช้างอย่างใกล้ชิดนับว่าเป็นประสบการณ์ที่น่าประทับใจ แต่เราก็ควรทำตามคำแนะนำของเจ้าหน้าที่ และระมัดระวังเวลาเข้าใกล้ช้าง โดยเฉพาะช้างเด็กที่ยังไม่สามารถควบคุมพฤติกรรมและพละกำลังของตัวเองได้

เหตุกาณ์ที่เกิดขึ้นไม่เพียงแต่สร้างรอยยิ้มและเสียงหัวเราะให้กับผู้ชมมากมาย แต่ยังเป็นบทเรียนสำคัญในการอยู่ร่วมกับสัตว์ป่าอย่างเคารพและระมัดระวัง เพื่อให้ทั้งมนุษย์และสัตว์สามารถอยู่ร่วมกันได้อย่างปลอดภัยและมีความสุข