หลุยส์ สก็อต อวดหุ่นแน่นปั๋ง

หลุยส์ สก็อต ขอสักครั้งในชีวิต อวดหุ่นแน่นปั๋งในวัยขึ้นเลข 4 ทำเอาสาว ๆ แซวนุ่นว่า ทำบุญมาด้วยอะไร

ทำเอาสาวน้อยสาวใหญ่ตาค้างไปตาม ๆ กัน เมื่อดารานักร้อง-นักแสดง ลูกครึ่งไทย-สกอตแลนด์อย่างหนุ่มหลุยส์ สก๊อต ออกมารับโปรเจกต์ร่วมกับเทรนเนอร์คนดังอย่างพี่โน้ตเพื่อฟิตหุ่นให้โลกตะลึง ซึ่งกว่าหุ่นจะกำยำล่ำสัน และลีนได้ขนาดนี้ก็ทำเอาหนุ่มหลุยส์อ๊องไปเหมือนกัน

สาวนุ่น-รมิดาถูกชาวเน็ตแซวกันยกใหญ่ว่าทำยังไงถึงได้มีแต้มบุญเยอะขนาดนี้ มีหนุ่มข้างใจหุ่นฟิตแน่นปั๋งคอยเอาอกเอาใจ จนเจ้าตัวเองก็ออกมาบอกเลยว่า ภูมิใจในตัวหลุยส์ สก็อตมากที่ทุ่มเทอย่างหนักเพื่อฟิตหุ่นทำโปรเจกต์ และบอกเลยว่าได้เห็นสามีจริงจังเพื่อครอบครัวแบบนี้แล้ว รับรองอนาคตสบายแน่นอน

สาวนุ่นบอกเลยว่า เมื่อเห็นสามีทำแบบนี้แล้วตัวเองก็หันมากินคลีนด้วยเลย แต่ก็คงเทียบไม่ได้กับสิ่งที่สามีทำ ต้องบอกว่าทุกความสำเร็จย่อมต้องแลกมาด้วยอะไรบางอย่างเสมอ กว่าจะได้หุ่นล่ำ ๆ ในวัยแบบนี้ได้ หนุ่มหลุยส์ต้องเคร่งเรื่องอาหารมาก ไม่สามารถกินอาหารตามใจปากได้ ต้องอดแป้ง อดน้ำ เข้ายิมวันละหลายชั่วโมง ช่วงแรก ๆ กินได้แค่อกไก่ ต่อมาเอาอกไก่ไปปั่นกับน้ำดื่ม ต้องอดน้ำเพื่อให้ร่างกายลีนสุด และที่พีคสุด ๆ ก็คือต้องกินข้าวโรยผงกาแฟ