5 เรื่องจริงของ ไอซ์-ปรีชญา พงษ์ธนานิกร ที่คุณอาจไม่เคยรู้มาก่อน

หากใครได้ติดตามสาวไอซ์ ปรีชญาจะทราบว่าในช่วงหลายปีที่ผ่านมา เธอได้ผ่านมรสุมรุมเร้าต่างๆ นานา ไม่ว่าจะเป็นปัญหาสุขภาพของแม่เธอ ปัญหาที่ถูกฟ้องจากกรมโรงงานจากการใช้สารไซยาไนด์ผิดวัตถุประสงค์ และภาระหนี้สินที่เกิดขึ้นจากปัญหาเหล่านี้ ทำให้เธอเกิดอาการซึมเศร้ามานานกว่า 8 ปี แต่สุดท้ายแล้วในช่วงปลายปีที่ผ่านมา เธอได้ออกมาให้สัมภาษณ์แล้วว่าปัญหาต่างๆ เริ่มคลี่คลายลงแล้ว และชีวิตของเธอตอนนี้ก็เหมือนจะสดใสขึ้นมากแล้วด้วย เชื่อว่าแฟนคลับหลายคนคงยังคอยเป็นกำลังใจให้สาวสวยตาโตคนนี้อยู่ไม่ห่าง งั้นวันนี้เราจะมาเจาะลึกเรื่องราวที่น่าสนใจของเธอที่พวกคุณบางคนอาจยังไม่เคยรู้มาก่อน

1.หนูไม่ใช่ลูกคนเดียวนะ

หลายคนอาจคิดว่าสาวไอซ์เป็นลูกคนเดียวรึเปล่า เพราะเธอไม่ได้เน้นเรื่องนี้กับทางสื่อ หรือเธอเองก็ไม่ได้โพสต์ลงโซเชียลว่าทำกิจกรรมใดๆ กับพี่น้องบ้าง แท้ที่จริงแล้วเธอมีพี่สาวหนึ่งคน แต่ด้วยช่วงอายุที่ต่างกันมากถึง 10 ปี ทำให้เธอกับพี่สาวไม่ค่อยสนิทกัน ไม่ได้เล่นกันเหมือนพี่น้องในวัยไล่เลี่ยกัน แต่พี่เธอก็จะคอยดูแลเธอ ทำให้เธอรู้สึกว่าพี่เป็นเหมือนแม่คนที่ 2 ซะมากกว่า

2.เข้ามาในวงการบันเทิงได้ยังไงหนอ

หากถามว่าคุณรู้จักสาวคนนี้ได้ยังไง หลายคนคงบอกว่ามาจาก “ATM..เออรักเออเร่อ” ภาพยนตร์เรื่องแรกที่ทำให้เธอมีชื่อเสียงขึ้นมา แต่น้อยคนนักที่จะรู้ว่าแท้ที่จริงแล้วเธอเคยออกโฆษณามาก่อนด้วย โดยงานโฆษณาชิ้นแรกของเธอก็คือ KFC ทาร์ตไข่ ตามมาด้วย วีต้าพรุน คิวเพรส และอื่นๆ อีกมาก

@auii.supapachinee
น้องเก่งและโคตรสู้มากๆๆ คือ น้องเจออะไรมาเยอะมากๆจริงๆ ในช่วงเวลาเดียวกัน ส่งใจให้น้องไอซ์นะคะ#ไอซ์ปรีชญา #คนดังในtiktok #tiktokคนบันเทิง #ดารา #นักแสดง #นางเอกร้อยล้าน #ข่าวบันเทิง #แฉ #มดดํา #มดดําคชาภา กำลังใจกําลังใจ้า#แม่ลูก#ความผูกพัน #tiktokuni #tiktokครีเอเตอร์ #อุ้ยสุภภาชินี
♬ เสียงต้นฉบับ – @@..บอย คลับน้ำตา.. – @@..บอย คลับน้ำตา..

3.พูดภาษาอังกฤษคล่องปรื๋อ

จากภาพยนตร์ “ไอฟาย..แต๊งกิ๊ว..เลิฟยู้” ที่สาวไอซ์รับบทครูสอนภาษาอังกฤษ หลายคนอาจสงสัยว่าทำไมสวยสาวคนนี้ถึงพูดอังกฤษได้คล่องจัง นั่นเป็นเพราะว่าเธอมีพื้นฐานภาษาอังกฤษที่ดีจากการเข้าศึกษาในโรงเรียนนานาชาติตั้งแต่ระดับประถม และเข้าเรียนต่อที่มหาวิทยาลัยอัสสัมชัญ คณะศิลปศาสตร์ การเรียนการสอนทั้งหมดเป็นภาษาอังกฤษ แถมเธอยังได้เข้าร่วมการแข่งขันโต้วาทีภาษาอังกฤษด้วย พูดได้ว่าสภาพแวดล้อมต่างๆ ไม่ว่าจะเป็นเพื่อนๆ และอาจารย์ชาวต่างชาติ ทั้งหมดนี้ล้วนเป็นส่วนช่วยสนับสนุนทำให้เธอมีทักษะภาษาอังกฤษที่งดงามพอๆ กับหน้าตาของเธอ