9 วิธีพัฒนาความสัมพันธ์กับคู่รักให้ยั่งยืน

การสร้างความรักที่ยั่งยืนก็เหมือนกับการลงมือปลูกต้นไม้หรือดอกไม้ ที่ต้องคอยรดน้ำ ใส่ปุ๋ย บำรุงดิน ให้ความรักกับมัน แล้วมันก็จะตอบแทนด้วยการเติบโตเป็นดอกไม้ที่สวยงาม หรือเป็นต้นไม้ที่ให้ผลงอกงาม ไม่ต่างจากความรักที่คู่รักมักจะต้องการจากคุณในทุก ๆ วัน เพียงแค่ตื่นขึ้นมาจูบกัน บอกรักกัน เตรียมกับข้าวให้กันในตอนเช้าก่อนไปทำงาน พูดขอบคุณเวลาที่อีกฝ่ายทำสิ่งดี ๆ ให้ หรือนวดให้กันบ้างเวลากลับมาจากทำงานเหนื่อย ๆ เพียงแค่สิ่งเล็ก ๆ เหล่านี้ก็จะช่วยหล่อหลอมให้ความรักของคุณเบ่งบานขึ้นในทุก ๆ วัน

วันนี้เราจึงอยากมาฝากคำแนะนำดี ๆ สำหรับหนุ่มสาวคนใดที่อยากจะทำให้ความสัมพันธ์กับคู่รักกลับมาเร้าร้อนเหมือนแต่ก่อน เราเชื่อว่าเพื่อน ๆ ทุกคนที่เข้ามาอ่านสามารถนำกลับไปใช้กับคู่รักของตนได้ แต่อย่างไรก็ตาม เราบอกได้เลยว่าการทำแค่เพียงครั้งสองครั้งจะไม่เกิดผลแน่นอน คุณจะต้องใส่ความจริงใจและทุ่มเททำมันอย่างสม่ำเสมอ โดยเรารับรองได้เลยว่าคุณจะต้องเห็นผลลัพธ์ที่เปลี่ยนไปแน่

1. ยิ้มบ่อยๆ

การยิ้มก็เหมือนกับการส่องกระจก พอคุณยิ้มให้กับคู่รัก คู่รักของคุณก็จะยิ้มตอบกลับมา ไม่ว่าจะเป็นการยิ้มให้กับตัวเองหรือเห็นคนอื่นยิ้มให้ยังช่วยสร้างอารมณ์ และบรรยากาศดี ๆ ขึ้นมารอบ ๆ ตัวคุณ มันจะช่วยทำให้พวกคุณมีความสุขขึ้นมาแบบอัตโนมัติ

2. ชื่นชมกันบ่อยๆ

คุณอยากให้คู่รักมีความโรแมนติกหรือแสดงความรักต่อคุณมากขึ้นไหม? แน่นอนว่าคำตอบคือใช่อยู่แล้ว สิ่งที่จะมาช่วยส่งเสริมเรื่องนี้ก็คือ การแสดงความขอบคุณเวลาที่อีกฝ่ายทำสิ่งดี ๆ ให้ เช่น ซื้อดอกไม้ให้ หรือทำเซอร์ไพรส์ให้ในวันเกิด คำพูดสั้น ๆ เพียงสามคำ “ขอบคุณนะ” จะช่วยทำให้อีกฝ่ายรับรู้ว่าสิ่งที่พวกเขาทำนั้นมันดีแล้ว และก็มีแนวโน้มที่จะทำให้พวกเขาทำสิ่งดี ๆ นี้เพิ่มขึ้นเรื่อย ๆ

3. รู้สึกขอบคุณในสิ่งที่มี

การรู้สึกขอบคุณในสิ่งที่คุณมีก็เหมือนกับการสร้างพลังบวกในจิตใต้สำนึก การตระหนักว่าตัวคุณนั้นโชคดีเพียงใดที่มีชีวิตที่มีความสุขแบบนี้จะทำให้ตัวคุณนึกถึงสิ่งที่ตัวเองมี ไม่ว่าจะเป็นเงินทอง บ้านที่สวยงาม ลูก ๆ และสามีภรรยาที่น่ารัก การคิดแบบนี้จะช่วยกระตุ้นจิตใต้สำนึกของเราและมันจะช่วยส่งผลให้เราทำสิ่งดี ๆ มากขึ้น