อดีตหวานชื่น ปัจจุบันขมขื่นกว่าใคร สิตางศุ์ เน็ตไอดอลชื่อดังปัจจุบันอาศัยวัด

โอ้ยแม่จ๋า… ใครจะไปคิดว่าวันหนึ่งชีวิตของแม่สิตางศุ์ บัวทอง ตัวแม่เน็ตไอดอลเจ้าแม่วลี “ส้มหยุด” ที่เคยสะเทือนทุกแพลตฟอร์ม จะกลายเป็นดราม่าหนักสุดในรอบปี! ล่าสุดมีแต่คนแห่แชร์ไลฟ์ของแม่ที่ร่ำไห้หนักมาก บอกเลยว่าใครได้ฟังน้ำตาไหลตาม เพราะตอนนี้แม่ไม่มีแม้แต่บ้านจะอยู่!

ใช่จ่ะ… ไม่มีบ้าน ไม่มีสามี ไม่มีลูกเลี้ยง ไม่มีญาติ แถมยังต้องไปอยู่กินข้าววัด! ไม่ใช่ไปปฏิบัติธรรมจ้ะ แต่วัดเขา “เมตตาให้พักอาศัย” เพราะแม่ไม่มีที่ไปจริง ๆ!

เรื่องมันแดงเพราะ หมวยโซฮอท เพื่อนในวงการที่รู้จักแม่มานาน ออกมาโพสต์บอกตรง ๆ ว่าแม่ไม่เคยบอกใครเลยว่าลำบาก แต่พอมีคนแท็กมาในไลฟ์เท่านั้นแหละ ความจริงก็โป๊ะแตก! แม่ร่ำไห้กลางไลฟ์ว่าต้องอยู่กับพ่อที่บวชอยู่ในวัดลพบุรี และกินข้าววัดไปวัน ๆ ห่วงก็แต่ “หมา” สุดที่รักที่ป่วยใกล้ตาย!

แหม… เคยฮอตขนาดค่าตัวพุ่งกว่า “พริตตี้ตัวท็อป” รับงานต่างประเทศอยู่ดี ๆ ตอนนี้ต้องมาขอบริจาคค่ายาหมา โอ๊ย… ชีวิตหักศอกยิ่งกว่าละครเย็น!

หมวยยังแฉอีกว่าทุกเสื้อผ้าที่แม่ใส่ในสื่อ คือเสื้อผ้ามือสองที่เธอส่งไปให้ เพราะแม่ไม่มีเงินซื้อใหม่! และทุกเดือนก็ช่วยเท่าที่จะช่วยได้มาตลอด แต่แม่ไม่เคยยอมบอกความจริงว่ากำลังแย่