ภญ.ญาดาภา ภรรยาของ ส.ส.ฟิล์ม ป่วยซึมเศร้า จบชีวิตตัวเอง

สุดอาลัย ภญ.ญาดาภา ภรรยาของ ส.ส.ฟิล์ม ตัดสินใจจบชีวิตตัวเองในวัยเพียง 28 ปี คาดว่าสาเหตุมาจากอาการป่วยซึมเศร้า

เป็นเรื่องสุดเศร้าทั้งในวงการเภสัชกรรม และการเมืองที่ต้องสูญเสียหญิงสาวที่มีความสามารถอย่าง เภสัชกรหญิง ญาดาภา ตันสุดเจิญยิ่ง หรือ เตย ภรรยาสาวสวยของ นายศุภโชค ศรีสุขจร หรือ ฟิล์ม สมาชิกสภาผู้แทนราษฎร จังหวัดนครปฐม เขต 1 พรรคชาติไทยพัฒนา ที่ได้จบชีวิตตัวเองลงที่บ้านพักจังหวัดนครปฐมในวันที่ 11 ตุลาคม 2566 เนื่องจากมีอาการป่วยเป็นโรคซึมเศร้า

โดย ส.ส.ฟิล์ม รู้ดีว่า ภญ.ญาดาภา มีโรคประจำตัวที่ทำให้เหนื่อยง่าย แต่ทั้งสองก็ยังช่วยกันประคับประคองอาการ และให้กำลังใจกันอยู่เสมอ รวมทั้งอาจเป็นเพราะว่าการต้องไปลงพื้นที่ช่วยเหลือประชาชนอย่างจริงจังของ ส.ส.ฟิล์ม หลังจากที่ได้รับชัยชนะจากการเลือกตั้งเป็นสมัยแรก จึงไม่มีเวลาดูแลฝ่ายสาวมากนัก นี่ก็เลยอาจจะเป็นสาเหตุหนึ่งที่ทำให้เจ้าตัวตัดสินใจลาโลกนี้ไป